ثم اما بعد. بسم الله الرحمن الرحيم. يتشرف ابو هاجر ان يقدم لكم هذه المادة بعنوان. علم الاخرة فنعود الى قول الله جل وعلا بلى من كسب سيئة واحاطت به خطيئاته فاولئك اصحاب النار هم فيها خالدون. والذين امنوا
وعملوا الصالحات اولئك اصحاب الجنة هم فيها خالدون. والمقصود عندنا اليوم الحديث عن بصيرة من اهم بصائره القرآن وهي هذه المفاصلة الفاصلة بين اهل الجنة واهل الجحيم نعوذ بالله من هذه. والشيء الذي يضر
ويغر الغافلين هو عدم الانتباه الى هذه الحقيقة العظيمة التي هي حقائق من اعظم حقائق القرآن على الاطلاق بعد الايمان بالله. وقد بينت ذلك وذكرته في الحصة السابقة. حيث قرن الحق الايمان به بالايمان باليوم الاخر في غير ما مناسبة
وفي غير ما سياق وفي الحديث مثل ذلك من كان منكم يؤمن بالله واليوم الاخر. فالاخرة او معرفة الاخرة علم من العلوم كما ورد في الحديث في وصف الانسان الجاهل الذي يطغى بذنوبه الجعذري الجواظ كما سبق بيانه من قبل انه عالم
بالدنيا جاهل بالاخرة ويفيد بدلالة المقابلة والمخالفة ان المؤمن الصالح يكون عالما اكثر من علمه بالدنيا. فالعلم بالاخرة معرفة ربانية. يجب ان نتعلمها. وهذا من الامور التي يجب على الانسان ان
يسعى لاكتسابها. وحينما يجهل الانسان هذه الحقيقة يفقد اول ما يفقد التقوى. لان التقوى لا تتحقق في قلب العبد الا بعلم الاخرة. وهذا من الاسئلة الاشكالية الواردة بكثرة بين الناس. شحال من واحد يسول كيفاش ندير نحقق التقوى في قلبي
كيف احصل الخشوع في صلاتي؟ مثلا هذا لا يقع بقلب العبد الا اذا اكتسب علم الاخرة وعلم الاخرة علم يكتسب. فاذا حقق العبد بهذا العلم التقوى امكنه بعد ذلك ان يزيد فيحقق الورع. وخير
دينكم الورع كما في الحديث الصحيح الثابت عن رسول الله عليه الصلاة والسلام. ولذلك الحق يقول بلى من كسب سيئة واحط احاطت به خطيئاته. وسبق القول ان معنى الاحاطة في الاصل تستعمل في الدلالة العسكرية. احاطة احاطت به الجند
الا ان يحاط بكم اي ان تعتقلكم جماعة عسكرية او عصابة او شي من هذا القبيل وتحاصركم حصارا عسكريا الا ان يحاط بكم واحيط بثمره اي ان الله ارسل عليه جيشه من السماء فاحرقه. فالخطايا والذنوب تحيط بالعبد تعتقل قلبه
وبين الحق جل وعلا ان الانسان بجهله وعماه بجهله وعماه بالعمل لي كيصيبو يكتسب الخطيئة بلى من كسب سيئة فإذا كسبتها احاطت بك. كيف تكسبها وأنت تعلم انها جمر انها جحيم؟ لجهلك بها. لأن الدري الصغير ملي تحط له جمرة
بريقها يغريه يشوف ديك الجمرة كتبرق كيسحابلو لعبة يمشي يجري يهزها فجهله بالجمرة جعله يغفل عن حقيقة الالم الذي تنطوي عليه. فيحرق نفسه بنفسه. ولذلك هو يكسبها بلى من كسب سيئة. ومن هنا
العبد الذي وقع بقلبه هذا العلم علم الاخرة يعرف ان عليه ان يعامل ربه بالورع لا ان يحاسب هاد الجهل الكبير الذي بين الناس اليوم او بين كثير من الناس بالأحرى كيتحاسبو مع رب العالمين هما كيحاسبو الله الآن هادي من
الكبرى في الدين ولو يحاسبهم الرب جل وعلا لعذبهم. نعوذ بالله من الحساب لانه ثبت في حديث عائشة الصحيح من نوقش الحساب عذب. نعوذ بالله من العذاب. يعني ان الله جل وعلا لو يحاسب عبدا من عباده ولو كان نبيا لعذبه. لأن
الحساب يعني ارا الحساب كيما نتا فالتجارة مثلا تعطي لواحد راس المال وتعطيه الحانوت او تعطيه الشركة او تعطيه الإدارة ديالها او اخر السنة تقولو ارا الحساب. فلو شئت اذن ان تغرقه لأغرقته ولجعلته من الخاسرين. لكن هو في الحساب ديال الدنيا
ممكن يربح معاك لأن المحاسب ها هنا لا يكون الا بشرا اما حساب الله فشأن اخر لأن الله اعطاك الخلقة واعطاك العمر واعطاك الدين فوفي الحساب اذا عطاك الخلقة ديالك صورك وعدلك براءك سبحانه وتعالى بما لا يمكن ابدا ان
مايمكنلكش نهائيا تخلص هذه النعم اللي عطاك رب العالمين في هيئاتك مازال مانتكلموش على الأرزاق وما شابه ذلك الهيئة ديالو خلقتك كيف تشرب الماء؟ كيف تأكل؟ كيف تتنفس الهواء؟ وتعيش ببدن مكتمل الخلقة
كل شيء فيه يؤدي وظيفة دقيقة من ادق الوظائف الحياتية. وتعيش بهاد الجسد العجيب. الذي يحمل الروح ويتنفس فلو ان الحق طلب منك شكر هذه النعم نعمة الخلقة لكنت من العاجزين قطعا مستحيل ان يزعم احد من الناس
انه شكر لله ذوقة لسان يعني انك دير لسانك على شي حاجة من الأطعمة ودوقها وتدرك صنفها من المذاقات. ما تقدرش تخلص عليها رب العالمين انه انعم عليك ان ذقت فعرفت ما ذقت. دوق الملوحة وذوق
الحلاوة وذوق الحموضة والمرارة كل الوان الأذواق وتميز بين هذه وتلك مستحيل انسان انه يخلص لرب العالمين شيء من دقائق الخلقة وعجائبها وغرائبها. انك تخلص الحق سبحانه وتعالى نظرة واحدة او لقطة واحدة في الحياة
في جمالها وفي بهائها في التمييز بين الالوان والاشكال والمسافات والهيئات والهياكل لو تدبرت هذا وحده لما وسعك كله لتصل الى حقائق النعمة الالهية الكبرى في الخلق. غير نعمة الخلق وحدها وما ادراك ما نعمة الخلق. ما يقدرش الانسان يحصيها
فما بالك بالنعم كلها؟ وان تعدوا نعمة الله لا تحصوها. نعمة واحدة جزئية. خذ لك البصر او الذوق او لمس او اي شيء فحاول ان تتدبر وان تتأمل عمق تلك النعمة. ما توصلش للنهاية ديالها. قد يصاب الانسان
كانوا بمرض فقدان حاسة الشم. ما يفرق بين الطيب والخبيث بانفه وحاسة شمه. فيجد نقصا ويجد عجزا في ادراك كثير من اسرار الحياة. اسرار ديال الحياة في مجال الشم. يوجد الإنسان نفسو عاجز بمرض يلم به والعياذ بالله عافانا الله واياكم
ولا يدرك حاسة اللمس نسأل الله العافية. كاين بعض الأمراض كتخلي الإنسان يفقد حاسة اللمس ما يحس بوالو. ولللمس مقاصد من النعم لا تحصى لا تحصى فيها امور نفسية وجدانية من اغرب الاشياء شيء عجيب جدا الم نجعل له عينين ولسانا
وشفتين رب العالمين اشارة دقيقة جدا الى الشفتين وهادي من التأملات النفسية الاشياء الغريبة جدا تأملوا كيف يستطيع الانسان بقبلة من شفتيه لنقل ولا حياء في الدين من زوجته وياخد نوعين من الذوق نوعا
جنسيا في حين وفي حين اخر نوع ديال الرحمة فرق كبير اذ تقبل زوجتك وهي مريضة تشفق عليها في حين اخر وهي مقبلة عليك. كي دير يعني تفرق بيناتهم ماديا. مستحيل. شي غريب جدا. في الة اللمس بالشفتين. شاء
عجيبة. الذوق للمادة الواحدة في اللسان. خلي الان نعمة الكلام واللغة. الذوق الواحد في اللسان. للمادة الواحدة خليه يكون عسل او حليب او ماء ماشي في حالين تجد له حالين واحد النعمة نفسها انت مولفها دوقها في واحد اللحظة كتجيك في شكل تبدل
الحالة ديالك دوقها فلحظة اخرى تجيك فشكل اخر وهي هي ولسانك هو لسانك احوال نعمة الذوق كنتكلم على الأحوال ماشي عل الأشكال ماشي تقول اودي هادي هادي مرة هادي حلوة لا. جعلها حلوة وجعلها مثلا عسل. او اتاي كيعجبك اتاي مزيان واحد اللحظة دوقو تلقاه ممتاز هو هو
نفس المقاييس نفس المقادير واحد الخطرة ما تقدرش تسلكو. وحتى حاجة ما تغيرت الا حالتك النفسية نتا. اشياء غريبة جدا في هذه النعم التي اعطاك الله جل يستحيل يستحيل يستحيل على الانسان ان يزعم انه احصى نعمة جزئية من دقائق
النعم اما نعم الله الكبرى فهادي الخيال كيحماق والدماغ يتفجر دون الاحاطة بها او دون الاقتراب تفكير في امكان الاحاطة بها شيء عجيب جدا فلا يملك الانسان الا ان يرجع الى وراء. الا ان ينقلب الى وراء ضعيفا عاجزا عن شكر الله
الانسان عن شكر الله عجز الشكر الكامل الحق مستحيل ينقلب اليك البصر خاسئا وهو يعني الانسان يتأمل اي شيء في خلق نفسه او خلق الكون يجد العجز التام عن الاحاطة بتلك النعمة احصاء غير زعما ضبطها
تقول ها راسها رجليها هاد النعمة ما تقدرش ما تكملهاش في الفهم وفي الإحصاء وفي الإدراك ولو كانت هاد النعمة ملتصقة بك في خلقتك وهيئتك فما بالك ان تشكرها؟ ايوا الحاجة انت ما قادر شاي تحسبها. عطاك ربي بلا حساب وما كاينش شي واحد اللي ما عطاهش ربي بلا حساب. كل الناس اعطاهم الحق من
نعم ما لا طاقة للانسان على احصائه. خود غير البدن ديالك. فيه من النعم ما لا طاقة للانسان باحصائه. كيتوهمو بعض الناس يقول لك يقدر يحصي يعني نعم البدن تحصي الشكل المادي ديالو تحسبلو عظامو وعصابو وشعرو حسبو ولكن ليست هذه النعم فقط
وانما نعم ما يقع بهذه الآلات ما تلمسه بأصابعك ما تبصره بعينيك كل الوظائف ديال الهيئة البدنية ظاهرة وباطنا هذا مستحيل انك تحصيه. وعطيتكوم مثال في الشفتين فما بالك بتقبيل الابناء والاقارب اشياء غريبة جدا
لها مذاقات يستحيل على الانسان حتى ان يعرفها. غي عطيه ليها تعريف. هادي كيدايرة وهادي كيدايرا؟ ماتقدرش وانما ذلك شيء تجده في قلبك وتشعر به في وجداني لا تستطيع ان تعرفه. مستحيل انك تعرفه وتشرحه. تتقول داكشي كنشعر به ونحس به وكان. فكيف يمكنك ان تزعم انك قادر
على احصاء هذا بلها ان تكون له من الشاكرين على التمام والكمال. رب العزة يطلب منك اذا رأس مال البدن المال ديال البدن عطاه خلينا من الربح ديالو جيب راس المال من النعم شكرا لله جل وعلا لا احد يستطيع ثم اعطاك بعض
الخلقة عمرا. عطاك فترة زمنية من ولادتك الى موتك. هذا راس مال اخر. هو الزمان هو العمر. فين دوزتو؟ لأن ها الآلة ديالك اللي هي البدن فين خدمتها طيلة العمر؟ هدا حساب اخر كل وقت يحاسب عليه الإنسان ان حقا فحق وإن باطلا فباطل ثم بعد ذلك
الهداية لان الله تعالى ما خلاناشاي بالعمر وبالبدن وطلقنا نسرحو بل انزل كتبا وارسل رسلا فجاء الامر والنهي منه وعلا افعل لا تفعل ماذا صنعنا في افعل هذه ولا تفعل؟ ولذلك قال من نوقش الحساب عذب
ولذلك قال ايضا لا يدخل الجنة احد بعمله. قيل ولا انت يا رسول الله؟ قال ولا انا الا ان يتغمدني الله برحمته. نسأل الله عز وجل ان يجعل من المرحومين اجمعين. وان يتغمدنا برحمته سبحانه مع النبيين والصديقين والصالحين
ولذلك يتعجب المؤمن العجب العجاب من قوم يحاسبون الله في الدنيا كثير من الناس يتحاسبوا مع رب العالمين كيف كان يتحاسب مع رب العالمين كيبدا يقلب على الحرام يقدر كيدير يدوز لو هو هذا الله حرم عليك الربا حرم عليك الخمر حرم عليك المحرمات
اوجب عليك واجبات. فالواجبات بنادم كيبدا يقلب على الفتوى ويقلب كيدير يتنصل من واحد الواجب معين. يتفك من واحد الزكا ما عندو ما يدير بها يبدا يتحايل هذا هو معنى كيتحاسب مع الله تعالى. كيخصو الحساب مدقق ياخد حقو كامل كما يزعم هكا كيتوهم هو. وخصو يعرف فين كاين
فين داك الحد ديالو النهائي. باغي يدوز حداه. هو كيقول لك انا ما باغيش نمسو. هكذا يدعي ولكن هداك الحلال لي حداه خصني نديه. هو هذا لي في الحديث صاحب الحمى الذي يرعى حول الحمى يوشك ان يقع فيه. الا وان حمى الله محارمه. انسان يعني الله تعالى
حدودا فبين الحرام وبين الحلال. وجعل بينهما حدا. كيجي بنادم حتى لهداك الحد وفديك القنيطرة الرقيقة داك الصراط الدقيق بين الحرام والحالة يقول انا بغيت نمشي هنا ويمشي. هكذا يسيرون عجبا عجابا. ويمشيو لنصوص قطعية الدلالة والثبوت من كتاب الله. لا
تحتمل تأويلا ولا تغييرا ولا تبديلا. يبدا يؤول فيها الله تعالى مقصدش هكدا. نتا دخلتلو فنفسو سبحانه وتعالى. شي غريب جدا اشياء معلومة منذ خمسة عشر قرنا من عهد رسول الله عليه الصلاة والسلام ما خالف فيها احد من العالمين ما عمر شي واحد
ما قال فيها غير الكلام المجمع عليه. من تحريم الخمر او تحريم الربا او ايجاب الستر على النساء او اشياء اللي معلومة من الدين ضد ضرورة كعلمك بوجودك. باش عرفت راسك نتا كاين لأن نتا كاين كتاكل وتشرب وتفيق وتنعس. هادا الحماق ايلا بديتي تقلب على راسك على دليل بأنك نتا كاين
فضينا مبقاتش الحياة حياة. فإذا حقائق مقطوع بها من الدين ثابتة. معلومة يجي بنادم يتمحك معها هذا عندو مشكل فين عندو مشكلتو؟ جاهل بالآخرة لو كان يعلم ويعرف ان لله نارا
وان له جنة ويقطع بتلك المعرفة حقا لما جرؤ على مثل هذا الكلام بلها ان يكون من التاركين للحق والفاعلين للباطل. العبد المؤمن حينما يبصر حقيقة الآخرة. يقع بقلبه خوف الله جل وعلا. كما وقع
الابرار الخاشعين الذين قالوا انا نخاف من ربنا يوما عبوسا قمطريرا. عارفون عراف اهل معرفة بالله وباليوم الآخر. فوقاهم الله شر ذلك اليوم ولقاهم نظرة وسرورا. كل واحد واش شاف لي بانت لو شي حاجة راه غادي لها
والله جل وعلا جعل طريقين لا ثالث لهما عنداك تغر بمن يزعم لك انها هنالك طريقا لا هو طريق الجنة ولا هو طريق النار ابدا وثبت في الحديث فوالله انها لجنة ابدا او لنار ابدا. نسأل الله العافية. والعيش الحق ان
انما هو في الجنة اما عيش الدنيا فمجاز ما دامت النعمة في الدنيا ليست مطلقة ولا وكل نعمة منتهية فانية لا حلاوة لها على الحق وانما حلاوة مطلقة اهل الجنة اللهم لا عيش الا عيش الاخرة كما في الحديث. الا عيش الاخرة هذا هو العيش الحقيقي. الانسان يكون كيتبصر
وكيتأمل في الحياة لو كان من الراشدين المبصرين يشوف سبحان الله اي نعمة كيما بغات تكون لديدة كتسالي ما قيمة النعمة لي تنتهي تفنى تخيل النعم لي بغيت الملزات لي جاوك على خاطرك. من المأكل والمشرب والملبس والمسكن والزواج ماشي
النعم كلها تنتهي بنادم كتجيه الامنية والشوق انه يبني دار ويدير فيلا ويدير فيها اشجار الى اخره يبنيها ويكملها يجلس فيها ايامات يبدا يتأمل واحد النهار منها على نعش ويتركها ويغادرها. ما قيمتها اذا؟ اشمن سكن هذا؟ والسكن من السكينة. فكيف تسكن في
انت تغادره حتما تبنيه وتكملو ويخرجوك منو الى تراب. حقيقي يعني المذاق ديال النعمة بالإحساس يعني ديال الطمأنينة القنينة الكاملة والله لا وجود له في الدنيا قطعا يشتاق الانسان الى البنين والبنات يدير لولاد وهو لا يعلم انه حينما يولد له
انما يرانا واسخه هادوك هما لي غيمسخوك ينسخوك يعني غيحيدوك راه جاو باش يقعدو فموضعك باش تموت نتا. فترى لو كنت من المبصرين في ابنك خلفك. اذن انت راحم واشمن نعمة هي لي غتمتع بها وانت غتموت وتخليها
لا شيء في الدنيا هو على كمال التمتع التمتع يعني الكامل ما موجود اطلاقا لا وجود له كذب من زعم انه نتمتع بالدنيا على التمام فانما هو يغر نفسه من بعد ما غره ابليس
كل شيء في الحياة ينتهي بمجرد ان يبدأ. غير يبدأ كمل غير يبدأ كمل. ولذلك قلت مرارا اجود انواع تعيد الاجتهاد. احسن متعة هي تشهى الحاجة. اما الى حصلت عليها ما بقاتش. ما بقاتش متعة. اجود مذاق للطعام هو قبل
قبل ما تاكلو لذيذ قبل ان تأكله لكن مجرد ما تبدا يعني نفسيا واقعيا اللذة تبدأ في النقصان اللقمة اللولة فيك الجوع او فيك اه يعني رغبة في اكل شيء ما راه لذيذ وبنين بزاف ما حدك ما كليتو لما تاكلو
ستشعر بمتعة كبيرة جدا لكن هاديك هي اللولة من وراها تجي قل منها ما تجيش كتر منها لكن يعني الفرق دقيق ما كتحسش به بحال كسير عقرب الساعة بحال المولد ديال الساعة راه نقص. اللقمة التانية ناقصة. التالتة ناقصة الرابعة كتنقص كتنقص حتى تنقطع كتولي صفر ديال
المتعة حتى تصبح العكس عاود تماما سبحان الله العظيم تولي عاود تشمئز كتعيف هداك الطعام. حتى انك تشم ريحتو تبغي ترد. او هو لي عاد قبل قليل كنت في اشد الشوق اليه
بعض الأحيان يكون عندك يعني جوع شديد ورغبة في شهوة من الطعام لما تحصل عليها كتبدا ديك المتعة اللولة في اللقمة الأولى وتستزيد وتستزيد تا كتقول باراكا علاش كتقول باراكا
لانك في الحقيقة لم تعد تستسيغ الطعام متعة ولذة بدا كينقص وذلك هو حد الشبع الا مشيتي بقيت كتزيد غادي تولي تعيف هداك الطعام لواحد الدرجة انه يمكن ينقالب الى ضدو وشحال من واحد معروفة هادي في الحياة الاجتماعية
النفسية انه ملي كيكون شي مرة شي ماكلة كتر من القياس كيعيفها عمرو كامل تايموت واعرف شخصيا قوما من الذكور والاناث ممن لا اقبل العسل ولا رائحته غير يشم العسل يبغي يرد لأن عطاوهلو فشي وقت حتى فات القياس فالماكلة ديالو وولى عندو العسل نقمة تعطيلو بحالا غتعدبو
توكلو العسل شي غريب سبحان الله العظيم وهو من احلى الأطعمة كما تعلمون وبزاف ديال النعم كانعرفوها بنادم كاتبقى التعليم كاتقولوا هادا ماكياكلهاش سبحان الله العظيم فلذلك المتع في الدنيا يعني التمتع الشهوات مجازية لا حقيقية وانما المتع الحقيقية هي متع الاخرة اللهم لا عيش
الا عيش الاخرة. فهو عليم عليه الصلاة والسلام بما يقول. هذا حديث ديال النبي عليه الصلاة والسلام. فاذا عرف العبد اذا ان طبيعة الدنيا الى فناء واننا نمضي كما تمضي اوراق الخريف. الاعمار ديالنا سبحان الله تتناثر كما تتناثر اوراق الشجر
يوم عن يوم. شيء عجيب جدا. فلما يتأمل يعني الحياة والعمر ديالو يجد العجب. كلنا كندكر الطفولة ديالو كتجيه بحالا البارح. وكيبدا يتعجب واش فيه فعلا وصل لهاد السن انا بالمعقول نحكي لكم على راسي اعوذ بالله من قولت انا بعض الأحيان كنشوف اولادي وبناتي تبارك الله كبروا قراب يولي ولا ولاو قدي بالطول ولا اكثر تعجب قول واش هادو ولا دفء
فعلا بصح بعض الأحيان لأن كيكبرو ولادك وما كتسيق خبار بسبب انك منغمس في الحياة وانا عاد البارح دري انا باقي شاعر براسي بلي را باقي دري صغير لأنه الوقت كيمر على الإنسان لا يدري كيف. لا يدري كيف عمر الإنسان كلمحة البصر او هو اقرب. لا احد لا احد
لو تأملنا جيدا عنده عمر طويل ما كاينش اللي عندو عمر طويل لأن الحاجة المعدودة الحاجة اللي كتحسب راه ماشي طويلة حاجة فيها واحد تنين وصل مية وصل مية وعشرين المهم ما غادي يكمل واحد تنين تلاتة ربعة نحسبوها لمية وعشرين ها حنا كملنا مع انه ضربو من الخيال فلذلك اذا امن الانسان بالله
هي قضية ايمان وامن باليوم الاخر. يعني ان الله على حق وهو الحق سبحانه فيما وعدنا من البعث. قضية واحدة كاين الحياة بعد الموت ولا ما كايناش؟ اذا كاينة ايوا خصنا خصنا نفكرو كيفاش نديرو نعيشو حياتنا الحقيقية للي هي حياة ما بعد الموت. واذا ما كايناش
كلام اخر اما نص ايمان ما عندو لمن يصلاح وما خرج على عباد الله غير هاد النص ايمان مسلم وماشي مسلم مومن وماشي مومن كايمان المعري نحكيو على الشاعر المعري العربي المعروف عاش في العصر العباسي كان الوقت كان انتشرت فيها الزندقة هاد الزندقة هي واحد المعنى دخل مع الفرس واحد العدد
الفرس لما تغلبت الحضارة ديالهم وانهازموا في معركة القادسية دخلوا للإسلام ولكن ماشي كلهم طبعا ولكن بعضهم دخلوا للإسلام ولكن ماشي بنية الإسلام بنية ديالي يخربوا الاسلام من الداخل ودخلوا واحد العقائد مفلسة واحد العدد ديال تقديس النار ومجموعة من الطقوس اللي كانت عندهم في الديانة ديالهم المجوسية
فواحد العدد ديال الطوائف والمذاهب وصنعوا واحد العدد ديال الخروقات في الدين ونشروا واحد العدد ديال البدع وانتشرت هاد الزندقة فإن منهم من ان البعث لا يكون الا بالانفس والارواح ولا يكون بالاجساد
غرائب وعجائب مما هو منقود بكتاب الله قطعا وبسنة رسول الله عليه الصلاة والسلام قطعا والله عز وجل يبدأ الخلق ثم يعيده اعادة كاملة كما بدأنا اول خلق نعيده وعدا علينا وعد والله تعالى لا يخلف
وضرب لنا مثلا ونسي خلقه عندنا مشكلة الإنسان العربي في الجاهلية مركبتلوش فمخو هو كيفاش يعني بنادم لحم ودم ويولي تراب ويعاود يطلع لحمه دم وضرب لنا مثل ونسي خلقه قال من يحيي العظام وهي رميم. مشى جاب العظام قدام منخورين وطحنهم وردهم غبرة بحال فرينة. وجا لقدام النبي صلى الله عليه وسلم
فيهم وطاروا في الهوا غبرة عظام قالو باقي هاد العظام هادو يوليو بنادم وضرب لنا مثلا ونسى قلدتو قلدتو هو نساها ونسي خلقة خليقتو هو كيدير بعدا تكون نساها ايوا طيب هاد العظام الى رب العالمين سبحانه وتعالى عما يقولون اعجز يجيبهم كيفاش جابك نتا من والو
انت جابك من والو. لم يكن شيئا مذكورا. والكون كلو خلقه الرب جل وعلا من عدمه قل يحيها الذي انشأها اول مرة. ما قالوش كيف اذا كنت تعتقد بان هذا الكون مخلوق وخلقه شي رب هو هداك الرب لي خلقو يعاود يخلقو
هنا انتصف الشريط مع تحيات ابو هاجر منطقيا واش لي دار واحد الحاجة صعيب عليه يعاودها بالعكس الإعادة اسهل من البدء. لكن اله سبحانه وتعالى هادشي مايتقالش فحقو. لأن الإعادة والبدء عنده سيان. غير زعما هاد العقل القصير ديال بنادم
لي كيبغي يفهم كتر من القياس هو هدا المنطق ديالو. قل يحييها الذي انشأها اول مرة. قال وهو بكل خلق عليم. زعما ماشي البدية راه واعرة عليه والثانية ساهلة انا بحال بحال كلشي ساهل عندو سبحانه وتعالى. فهو جل وعلا لا يجرب ماشي كيدير واحد الخليقة تجربة طلع ما طلع ويعاود يركب واحدة اخرى سبحان هذا
والله موصوف بصفات الكمال. فاذا كنا على يقين بان الله جل وعلا يبعث الانسان كاملا في الاخرة. انبتو نبات ويطلع جسد كما انت الان بلحم ودم وعينين وشفتين تسمع وتعي وتتكلم وتتألم وتسعد
لا هؤلاء ولا هؤلاء قلت كعقيدتي المعري تحاور مع بعض الزنادقة لي كيقولو بأنه البعث مغاديش يكون فجاوبهم قال المنجم والطبيب كلاهما قال المنجم والطبيب وكلاهما يعني الطبيب ديال بكري ماشي ديال دابا ديال دابا الحمد لله حنا فبلاد المسلمين. قال المنجم والطبيب كلاهما لا تبعث الاجساد قلت اليكما
ان كان قولكما فلست بخاسر او كان قولي فالخسار عليكما يعني هو دار ديك هبل تربح هوما قالو ليه اودي ما غاديش تبعس. غادي تبعت غير الأنفس. قال المنجم يعني ديك الساعة كان هو الفلكي. والفيلسوف في نفس الوقت. يعني ماشي بالضرورة يعني هاد
القديمة هي جديدة مختلفين فالمعنى فأهل الفلسفة والطب والحكمة فديك الوقت كانوا من هؤلاء الزنادقة ليسوا كلهم وإنما بعضهم وكانوا هاد الكلام هذا وقد رد علي بن غزالي ابو حميد الغزالي صاحب الاحياء رد عليهم في كتابه المنقذ من الضلال وفي تهافت الفلاسفة ورد عليهم في هاد النقطة
تلاتة د النقط من بينهم هادي قالوا ان الله لا يعلم الجزئيات وقالوا بقدم العالم وقالوا بإنكار بعث الأجساد ثلاثة د الأمور ردها على الفلاسفة فيها في المعري قال لهم يا ودي اليكما قال المنجم والطبيب كلاهما يعني بجوجهم قالوا لا تبعثوا الاجساد قلت اليكما يعني
انا غنجاوبكم ان كان قولكما فلست بخاسر قالهم اودي انا بعدا نامن اللهم نآمن بأنه الأجساد غاديا تبعت بحالي بحالك المسلمين ويلا صدق هادشي لي قلتو نتوما صحيح زعما راه مكاين اجساد تكون غير الأنفس فلست بخاسر ياك متنا وليت انا
وليتو تراب مكاين عذاب فيها زعما الى مكان بعث لا انا لا نتوما فلست بخاسرين ويلا كان كلامي صحيح فالخسار عليكما لأن نتوما انا بعدا امنت هذا ايمان باطل. هذا لا يصح. هذا وهبل تربح. الله تعالى ممعاهشاي هبل تربح. لأن خصك تيكون عندك يقين ماشي
ارا ندير الى كانت هادي هي هاديك ما كانتش هاديك ما خاسرشاي ؟ وهي ما عندكش اليقين فالله جل وعلا. هاد النص ايمان هاد النص ايمان هو اللي فعلا فل الناس
ومظاهر الفساد والفجور واعلان المعاصي. راجع قلت الى الجهل بالاخرة. انا ما كنتصورش نهائيا انه واحد يعني باللهيب ديال النار انه حقيقة كونية وقاطعة ويمشي يزعم عالحرام ما تفهمنيش هادشي هادا صعيب ما نتصورش نهائيا ان واحد كيشوف
الحمار ها هي ويمشي يدخل فيها. غير ممكن. عندو مشكل في النظر. ما شايفش النار مزيان. كالجهل الذي وقع لبني اسرائيل. ذلك بأنهم قالوا لن تمس النار الا اياما معدودة. وفي الاية الاخرى معدودات. قال الله جل وعلا في الرد عليهم. وغرهم في دينهم ما كانوا يفترون
ها اللي تلفهوم غراهم من الغرور تخدعوا باش تخدعو تخدعوا بالكذبة ديال الفقهاء الأحبار ديالهم وغرهم في دينهم ما كانوا يفترون ولذلك قد يغتر بما تمليه النفس تبدا تتوهملو النفس ايوا العمر مازال طويل وانا باقي للشباب ماندفنشاي شبابي دابا فالجوامع وندفن شبابي
بالنسبة للنساء في الحجاب شي وحدين يسميو الحجاب كفانا المرأة سبحان الله والكفن لابد منو في نهاية المطاف للرجال وللنساء كفان حقيقة تولي تكفن مصيبة هو لي بقا بلا كفن حقيقة من مات بين ايدي المسلمين ودفنه المسلمون وصلى عليه المسلمون نعمة كبيرة هادي
ولذلك المؤمن مطالب بالتعرف الى علم الآخرة. بالمعقول هذا علم خصنا نبداو نتعلموه. انا حاسس بأن ناس على جهل به. مطلوب نمشيو نتعلمو علم الآخرة. يبعث في النفس طمأنينة. كيعطي واحد السكينة نفسية راحة مخيرة للنفس
ويعطي للنفس ايضا ورع كيعطيك الإستقامة على منهج الله وصراطه المستقيم ويعطيك الإستقامة على الصلوات والعبادات ومكتوليش عندك العقوبة ديال المحاسبة على الواجبات والمحرمات. تسعى الى الواجبات بنفس مرتاحة. وتفر من المحرمات فرارا
شديدة وتولي عندك السكينة والراحة النفسية علاش؟ لأنه الإنسان اللي ما عندوش اعتقاد الآخرة كيعيش معقد في الحياة يعيش معقد لأمرين على الأقل واحد فيهم غيكون فيه. فإن كان من المهضومين المظلومين في الدنيا. اذا كان ما قسملوش الله في الدنيا من الرزق
ساعة او انه تظلم وقعت عليه مظالم وما جابلوش الله اللي يرد عليه في الدنيا وما كيهمش المزغوب بالآخرة مصيبة يحسن عوانو هادا شي ضيق ما كاينشاي يعني ما كيآمنش بالآخرة او مظلوم مكرفس الآن يعني كيفاش يحل مشكلتو؟ ما عندو حل فالدنيا ها هو كيشوف والآخرة ما كيآمنش بها
هذه ظلمات. بعضها فوق بعض. ولذلك المؤمن حينما يهضم حقه في الدنيا وهو له عقيدة الايمان بالاخرة. يعيش مرتاح دخل للدار وياكل الزيتونة وكاس اتاي مهني مرتاح الراحة والسعادة اللي عندو فنفسو ليست عند صاحبه الفيلات او صاحب
المصطبات اذا كان طبعا هادشي على ايمان على ايمان ناقص في الرزق ولكن كامل في الايمان كامل في الايمان هادي نعمة كبرى ليس بعدها نعمة. اعظم نعمة يمكن يعطيك رب العالمين. ان يكملك ايمانا. اذا نقصك خلقة او رزق
او عمرا او او او او ولكن كما لك ايمانا فهذه ام النعم والكمال ديال الإيمان كاين عند الأنبياء والصديقين والصالحين تابت فيه الحديث لأنه بعض الأحيان انا شخصيا كنت غالط فهاد القضية هاد العبارة دلكامل كنقولو الكمال مكاينش فبنادم غير لله الكمال
شيء والكمال البشري بشري تيكون نسبي لكن موصوف بالكمال على اعتبار اخر انه اعظم او ارقى مرتبة يمكن يوصل لها الانسان في الدين وهي مرتبة الصديقية وثبت فيها الحديث الصحيح عن رسول الله عليه الصلاة والسلام وذلك قوله كمل من الرجال كثير
ما كمل من النساء الا اربع وذكر عليه الصلاة والسلام مريم بنت عمران وآسية زوجة فرعون وخديجة بنت خويلد وفاطمة بنت محمد صلى الله عليه وسلم. اما في الرجال قال كثير. ومن الكمل من هذه الامة ابو بكر الصديق
هادي كتسمى مرتبة الصديقية يعني اعلى مرتبة في الايمان يمكن يحققها الانسان من غير الانبياء لان ايمان الانبياء مشاهدة الإيمان ديال النبي كيكون بالمشاهدة. لأنه كيسمع بودنو الوحي ويرى بعينه حقائق الإيمان. سيدنا محمد عليه الصلاة والسلام راه ربي
رب العالمين اسرى به وعرج به الى السماء السابعة. ورأى من حقائق الغيب في الجنة والنار ما لم يراه احد من العالمين. بالاحاديث الصحيحة الثابتة في البخاري وفي هذا كلام اخر هذا هذا ايمان لا يجارى هذا كيعطيه ربي للي بغاه من الأنبياء. اما من دونهم فيمكن ان يصلوا الى كمال الإيمان عن طريق الصديقية
ولذلك سمى رسول الله صلى الله عليه وسلم ابا بكر سماه الصديق هاديك السمية ديال الصديق ماشي باه اللي سماها لو ما عندوش هاد السمية هادي الضيق صيغته في علم المبالغة لانه بلغ من تصديق نبوة محمد عليه الصلاة والسلام ما لم يبلغه احد من العالمين
التصديق ديالو للنبوة كان كامل مافيهشاي نبشة ديال التردد او الشك او الارتياب او الظن والتخميم وبهذا الوصف بهاد الوصف هادا ديال الصديقية وصف الله جل وعلا مريم ام عيسى عليه السلام قال وامه صديقة
ولذلك كنبه لواحد الكلمة راها كتروج نظرا لشي فيلم شافوه الناس معوج في القصص ديالو التاريخي وفي الإخراج وفي الحقائق ديالو مريم القديسة ماشي ديالنا حنا هادي ديال النصارى ما عندناش هاد الكلمة ديال القديسة ولا القديس هادي ديال الكنيسة حنا عندنا الصديق والصديقة
وهذا نص القرآن ما قالش وامه قديسة. وانما قال وامه صديقة. وذلك ابلغ ما يمكن ان يصله العبد ويرجوه فان يضع العبد ايمان ابي بكر سقفا لايمانه فقد فعلا اخذ الطريق الى معرفة الاخرة. يعني
ها الرقم القياسي وكتبدا تجري فداك الإتجاه شيء جميل فحيثما ادراكك العمر فأنت على خير لأنك كنت غادي الله كيكمل الطريق الى ماوصلتشاي فالدنيا فهذه المعرفة يجب ان تدرك من تصديق حقائق الايمان ماشي عبث ان رب العالمين خلا لينا صور
وايات من القرآن فصل فيها حقائق اليوم الاخر تفصيلا داكشي لي في القرآن من حقائق الاخرة والبعث والجنة النار وصفات هؤلاء وصفات اولئك باش يوقع لك يقين وتعيش بهاد الحقائق الليل والنهار وكلما قرأت القرآن
انا ازددت يقينا في هذه الحقائق وتمت لك هذه الطمأنينة التي تحدثنا عنها كتعرف بأن كاينة الآخرة كاينة ود المعرفة ديالك بها معرفة قريبة بحالا واحد الإنسان داز تما وتجريبك تجريب وجداني ذوقي لك رؤية بل لك رؤية
قلبية شفت الجنة وشفت النار بعيون القلب وعيون النفس والروح انها لا تعمى الابصار ولكن تعمى القلوب التي في واولئك الجهلة باليوم الآخر عمي صم بكم عمي مسدود مسدود ما عندك ما ديرلو مسدود
من ودنيه مسدود من عينيه مسدود من بصيرتو مسدود. والله نبه العباد ليبصروا حقائق الايمان ابصارا العالمين يعني نزل لينا الايات بصيغ عجيبة جدا تداوي القلب وتنعش الروح وتبعث الحياة في النفس وسما الايات بصائر
كما حققت ذلك مرارا في هذا المجلس المبارك. ماشي عبث كنت اناكد على هاد المعنى. راه القرآن كيتشاف كيما كيتقرا ويتسمع كيتشاف حقائقه ترى بعين القلب لمن كان له قلب او القى السمع وهو شهيد
ولذلك قلت قال الحق سبحانه قد جاءكم بصائر من ربكم. بصائر مقصود بها الآيات. كتبصر بها بحال النظارة. الحمد لله رب العالمين اية تبصر بها تلبسها وتولي تشوف. تنظر في حقائق الكون وتبصر نعم الله التي تستوجب الحمد. عسى ان
تكون انت من الحامدين وتتخلق بصفة الحمد لله رب العالمين. بصيرة الى مخديتش الآية هكا عمرك متستافد منها. قد جاءك بصائر من ربكم فمن ابصار اي ابصار بالايات فلنفسه ومن عمي مسدود مغلوق مزكرم فعاليها لان
الله ابشرك بالحق فما اردت ان تبصر. ولذلك قال بعد وما انا عليكم بحفيظ بلى من كسب سيئة اية عظيمة رهيبة والله فعلا يعني الإنسان ملي يتأملها يصاب بالعجل كيف يكسب الإنسان السيئة ويصاب بالخوف
ان يكون ممن يكسب السيئة. الحق يقرر قاعدة وهي ان السيئات انما يكسبها العبد بنفسه. وبارادته قرار الشهوة تعمي الانسان كتعميه وتغره تخليك تقول اودي العمر باقي طويل ومازال نتوب وعندي فرصة وكذا هذا هو
خطاب الشهواني الشيطاني الذي يعمي بصيرة القلب. فتسعى الى حتفك بنفسك وتكسب سيئتك التي تحيط بك بلى من كسب سيئة واحاطت به خطيئاته. فاولئك اصحاب النار هم فيها خالدون. نعوذ بالله منه
والذين امنوا وعملوا الصالحات اولئك اصحاب الجنة هم فيها خالدون. شحال هاد المعنى تعاود في القرآن؟ يكاد يكون القرآن كله هكذا. لان اخطر شيء في الحياة هو هذا. المشكل كولو والقصة ديال الكون وديال الخلق مبنية على
انا غادي نموتو ونعاودو نحياو. هذا هو المشكل. وفي هذا افترقت الأمم كلها. هنا تفرقو الناس. لأن التصور الأمم والأديان الحياة الأخرة هو مناط ومرجع الإفتراق والتميز بين الناس مع غيره من الأمور الأخرى
هذا يعني فاصل كبير. النصارى يقولوا كلام واليهود يقولوا كلام. والمجوس يقولوا كلام في تناسق الأرواح ديالهم. وقالوا لي يدخل الجنة الا من كان هودا او نصارى تلك امانيهم قل هاتوا برهانكم ان كنتم صادقين. بلى من اسلم
لله وهو محسن فله اجره عند ربه ولا خوف عليهم ولا هم يحزنون القضية قضية ايمان بالاخرة عن ان البعث كائن وما تخليش الغرور يسيطر عليك لو ان النصرانية او
فكر بحق وبصدق غي مايكدبش على نفسو في حقائق الاخرة والبعث بعد الموت لوجد قلقا في نفسه غيتصاب بواحد النوع ديال الرعب والقلق علاش؟ لأن الدين ديالو بالشكل المحرف لي راه كاين دابا ما كيعطيهش الأجوبة الحقيقية. فيه الكدوب بزاف اجوبة لا تقنع
ابسط الناس في الدين ديالنا حنا الدراري الصغار وماتقنعهمش هاديك الأجوبة اللي تعطيها الأناجيل وتعطيها التوراة المعاصرة العهد القادم والعهد الجديد اجوبة تافهة كيفاش انا نزبلها ونديرها حمرا جمرا؟ غير يكفي انني نامن بالمسيح راه هو ملي تصلب كفر عليا اش هاد الكلام الخاوي هدا؟ لا تزر وازرة
وزرة اخرى نتا ديرها كيما بغيت والمسيحي هزها يعني كلام لا يقبله العقل ولا ترتاح اليه النفس ولا ولا ايوا اذن لي بغا يطغى في الدنيا واللي بغا يفجر يدير كلشي. لا يقوم اذن الكون على اساس من العدل. هذا منافي لحقائق الكون والطبيعة والعدل. منافي للمنطق ديال الحياة
هادي ماشي قاع لي فيه الإيمان. الناس لي يحسبوه في الرياضيات ما يقبلوش هادشي من غير المومنين. كفار ملاحدة. الإسلام بنص القرآن يعطي الحق عدلا ميزان ميزان بلى من كسب سيئة واحاطت به خطيئات هادو
بوحدو ميمكنش يتخلطو مع لخرين فأولئك اصحاب النار هم فيها خالدون والذين امنوا ماشي تأمن بسيدنا محمد عليه الصلاة والسلام وتقول غادي يهز عليا لا وعملوا وعملوا الصالحات اولئك اصحاب الجنة هم فيها خالدون سبحان الله العظيم
القرآن واضح مريح مريح مريح ومن هنا الرب الحكيم العليم انزل في كتابه علم الآخرة كاملا علم الآخرة كامل كامل واسميه علما لأن الله سماه علم ولأن النبي عليه الصلاة والسلام سماه علما
العلوم عندو البداية ديالو وعندو النهاية ديالو وعندو المقدمة وعندو مراتبو كل واحد فين واصل فيه كأي صناعة من الصناعات الدنيوية والحرف والمهن علم من العلوم الدنيوية والعلوم الشرعية والعلوم الدينية كلهم بحال بحال لما نقولو علم علم يعني مركب على قواعد ومناهج وادوات وعندو مقدمات
عندو وسائط وعندو نهايات. ومراتب الناس فيه تختلف. اي صناعة اي مهنة اي علم. الناس فيه مختلفين. كاين لي عاد كيقرا. كاين لي طبيب كامل كاين لي طبيب متوسط كاين لي باقي كيقرا فكلية الطب علم صنعة لا مقدمات ولا ممهدات ولا وسائط ولها نهايات فكذلك
علم علم والإنسان عليه اذن ان يدخل مدرسة الآخرة مدرسة مدرسة مقررها كتاب الله كتاب الله القرآن العظيم والسنة النبوية مبينة في هذا لمغلقاته او لمجملاته. الكتاب اللي هو كلام الحق سبحانه. كلام رب الكون
كلام رب الآخرة مولاها مولاها اللي خلقها ومهدها وهيأها هو تكلم معنا سبحانه وتعالى ماشي غيرو ولذلك نقول في في صلاتنا كل يوم الحمدلله رب العالمين الرحمن الرحيم مالك يوم الدين
ملك يوم الدين. ملكا وملكا وملكا. عندو الملكية ديالها الآخرة. وهو ملكها القاهر فيها المسيطر الحاكم فيها سبحانه وتعالى ولا تنسب لاحد سواه. هذا الرب العظيم حدثنا عنها وجاءنا بعلمها كاملا وندبنا الى الانخراط في سلك مدرستها. لكن الناس مع الاسف ما باغينش
المدرسة شاردون هاربين من المدرسة ديالها فهؤلاء لن يكونوا ابدا الا عميا صما بكرا عميا لان الناظم الحقيقي للكون وللحياة لا يكسبه العبد الا بعد ان يتمكن من هذا العلم ويكون فيه من الراسخين
ان اذ يدرك حقيقة الذنب الذنب ديك الساعة ميوليش عندو ساهل لا يستصغر الذنب ميجيش الذنب صغيرة الصغيرة الزنبودا فالعبد اذا حينما يعرف هذه الاشياء يبادر الى الورع. الورع درجة فوق التقوى. لان التقوى
شوف الشر وتخاف منو وتبعد منو حسن ولكن الورع كيجيك الخبار ديال الشرة من هاد جيه مزال كاع مشفتو غير جاك الخبار ديالو من هاد الجيه كتقبط نتا طريق خرا قاع
كاع ديك الجهة مادوز فيها ولذلك قال وخير دينكم الورع حاجة فيها الشك كتركها هادي معنتها حاجة فيها الشك كتبعد منها متبداش تبدا زحم تخرج منها انت الحليب والضلع خاوي ما فيه حليب اتخرج الدم فلذلك من الورع ترك بقية من الحلال
بينك وبين الحرام خلي بينك وبين الحرام واحد السترة السترة ديال الحلال راه عرفناها حلال ولكن تغلظ السور غلضو عرضو بينك وبين الحرام تمشي مرتاح تمشي مرتاح ولذلك صاحب العلم بالاخرة قلت لا يعيش الا مطمئن
كيعطيك الطمأنينة كتعرف بأن المحكمة ديال رب العالمين العادلة كاينة فالآخرة الكاملة فالآخرة وأنه حتى واحد ما غادي يفلت بشي ذنب ابدا يخلصو ويخلصو الا ان يعفو الله جل وعلا فيؤديه عنه. المهم انت حقك يوصلك. حقك يوصلك. ولذلك تعيش مطمئنا وتعلم
ان الذي اخذ منك حقك في الدنيا لن يتمتع به ابدا لا في الدنيا ولا في الاخرة والعياذ بالله. فالعبد اذا اذا تداوم على ورد القرآن العظيم. وداوم على ذكر الله جل وعلا بشتى الوان الذكر الثابت
صحيح يكون انا اذا قد دخل في مدرسة الاخرة. لان هذا المقرر ديالها كتاب الله وذكره جل وعلا على كل حال. فالقرآن العظيم انزله الحق سبحانه وتعالى لهذا. باش يعلم الإنسان علم الآخرة. ولا يرتبط بالدنيا ارتباط غرور
من يتعلق بالله وباليوم الاخر ويبني عمران الدنيا من اجل الاخرة. هادي هي القصة ديال القرآن الكريم من البداية حتى للنهاية. فماذا في مما ليس بهذا كل شيء فيه مرجعه الى هذا حقيقة الاخروية النبأ الله سبحانه وتعالى سماه نبأ
نبأ عظيم خبر النبأ هو الخبر الخبر ديالاش؟ خبار ديال الآخرة. اول كلمة قالها سيدنا محمد صلى الله عليه وسلم للقبايل العرب. اول كلمة مين بعدما جمعهم في خطبته الاولى اول خطبة دار على صخرة الصفا حجرة ديال الصفا اللي كاينة حدا
طلع لتما وغوت فالناس يا بني فهر يا بني هاشم يا بني اجمع القبايل ديال العرب ديال قريش كاملين تجمعوا كلشي كيشوف فدار لهم تمهيد ومن بعد التمهيد عطاهم خبر واحد مزادش عليه تنين تمهيد قالهم لو اني اخبرتكم ان خيلا
تغير عليكم من وراء بطن هذا الوادي اكنتم مصدقين؟ قالوا ما عهدنا عليك من كذب. لو انني قلت لكم بلا را واحد الخيل جاي غادي يهجم عليكم من هنا من ورا هاد الواد غتصدقوني ؟ قالو اودي عمرنا ما جربنا عليك الكدوب. قالهم فإني نذير لكم بين يدي عذاب شديد. او مزادش
كلمة وحدة خبر نبأ الاخرة. لأنه هو اللي متعلق به المصير ديالنا. وهذا النبأ مفصل في القرآن ذكرا كيخلي الإنسان ملي يقرا القرآن ويتدبرو ويتأملو ويجعل من القرآن ورد يومي يداوم عليه. فيملأ قلبه ابصارا
بحقيقة الاخرة ويجعله طالب علم مجد في مدرسة الاخرة. وكذلك ذكر الله على كل حال الذكر الصحيحة الصالحة تخلي الإنسان كيتعمر بعلم الآخرة. وما اجمل الحياة للآخرة لو كان الناس يعلمون. شحال من واحد
غالط فالدم كيتحملو بنادم الدين راه معدب ومعقد ومخشب لا يكون متل هذا الا مخطئا في الدين لما تلقى واحد مدين فعلا ومعقل ابدا حرام هادوك واش كيعرف الدين ما الدين الا جمال وكمال وذوق الحياة لمن يعرف ذوق الحياة حق الحياة
اكبر الذواقين للحياة وجمالها هم المتدينون وعلى رأسهم الانبياء اولا سيدنا محمد تبعث في بيئة مخشبة سميتها الجاهلية ويقف على امام جبل احد قدام جبل احد ويقول للصحابة هذا جبل يحبنا ونحبه
سيدنا محمد يعلم الناس كيفاش يحبو الحجر. كاين شي جمال بحال هذا. ويهز نبتة بقلة بحال النعناع ولا بحال البقول ولا بحال اي نبات بقلة ويقبلها يبوسها للنبي صلى الله عليه وسلم. ويعلمهم كيفاش يحبوا النبات والشجر. يحبوا الحياة. لانها انفاس تتنفس باشكال مختلفة
من خلق الله وابداعه العظيم. الجمال الحق في الدين ويخطئ الدين كيغلطو في الدين جوج د الناس. متدين بمنهج مقلوب وواحد فخطرة مفضي من الدين هاد جوج دنواع انا بالنسبة ليا يعني بحال بحال في فهم الدين من حيث هو جمال
ما كيدركوش الجمال ديال الدين. اما داكشي لي عند الله هذا حاجة خرى لا يستويان اقطعا. ولكن كنتكلم على الجانب الجمالي ديال الدين. هادوك بجوج غالطين فيه. وفي الحديث الصحيح ان الله
الله جميل يحب الجمال ويحب معاني الاخلاق ويكره سيماء الاسلام جمال وكمال ولذلك يجعلك القرآن صاحب ذوق. ذوق للحياة وذوق للآخرة. ويجعلك الذكر ذكر الله جل وعلا. صاحب مشاهدات عندك بصيرة تشاهد الحق جليا وتشاهد الباطل واضحا وتتأسف بعد ذلك لعمل عميان
كما قال الله جل وعلا في القرآن يا حسرة على العباد. والله الى حسرة فعلا مساكين. اللي تالفين ودايخين ويجهلون حقائق الدين الى درجة محاربتها مأسوف عليه والله الا مأسوف عليه
يا حسرة على العباد ما ياتيهم من رسول الا كانوا به يستهزؤون. اقول قولي هذا واستغفر الله لي ولكم. ودوما يتجدد اللقاء بمشيئة الله تعالى مع تحيات ابو هاجر والسلام عليكم ورحمة الله وبركاته